جمهور باشقانی رجب طیب اردوغان سون گون‌لرین ایقتیصادی هوجوم‌لاری ایله باغلی: "سلاح‌لی ترورو بیتیرمکده نه قدر قرارلییساق، ایقتیصادی ترورو بیتیرمکده ده او قدر قرارلیییق"، - دئیه وورغولادی.
ایستانبولون کاغیت هانه " Kâğıthane " سمتینده کئچیریلن میتینقده خالقا مراجعت ائدن اردوغان اولوسلار آراسی پارا فونو "IMF " ایله بیر علاقه‌لری‌نین اولمادیغینی بیل‌دیره‌رک دئییب:
"بیزیم IMF  ایله بیر علاقه‌میز یوخ، بورجوموزو اؤددیک، بیتدی او ایش.
سون گون‌لر ایقتیصادیات اوزریندن تورکیه-نی کونجه سیخیشدیرماغا چالیشیرلار. ایستر ایچریده، ایستر کناردا اولسون، بو خالقین دییرمانینا سو تؤکن‌لری هئچ واخت باغیشلامایاجاغیق. سلاح‌لی ترورو بیتیرمکده نه قدر قرارلییساق، ایقتیصادی ترورو بیتیرمکده ده او قدر قرارلیییق.
31 مارس سئچکی‌لرین‌دن سونرا ایلک ایشیمیز سوریه مسئله‌سینی ماسادا دئییل، مئیداندا حل ائتمک اولا‌جاق.
آتاجاغیمیز آددیم‌لارلا 1 آوریلدن ‌باشلایا‌راق داها بؤیوک انرژیله یولا چیخیریق."
